stanford-oval/wikipedia huggingface dataset:
การจัดเก็บข้อมูลจราจรทางคอมพิวเตอร์
การจัดเก็บข้อมูลจราจรทางคอมพิวเตอร์ในประเทศต่าง ๆ > สหภาพยุโรป > เดนมาร์ก

Denmark มีการดำเนินการเก็บข้อมูลตามคำสั่งและสหภาพยุโรปมากขึ้นโดยเข้าสู่กระแสอินเทอร์เน็ตทั้งหมดหรือช่วงระหว่างผู้ประกอบการและผู้ประกอบการและผู้บริโภค
การบันทึก Session (มาตรา 5(1) ผู้ให้ การบริหาร Order) การเข้าถึงอินเทอร์เน็ตต้องในส่วนของการเริ่มและสิ้นสุดชุดของ session อินเทอร์เน็ต, เก็บข้อมูลที่ระบุส่งและรับที่อยู่อินเทอร์เน็ตโพรโทคอล (ในต่อไปนี้เรียกว่า IP address) ที่ส่งและรับหมายเลขพอร์ตและโพรโทคอลการส่ง
ตัวอย่าง (มาตรา 5 (4) การบริหาร Order) ภาระผูกพันที่จะเก็บข้อมูลเกี่ยวกับการเริ่มต้นและสิ้นสุด Session อินเทอร์เน็ตใช้ไม่ได้กับผู้ให้บริการในกรณีที่เก็บดังกล่าวไม่เป็นไปได้ทางเทคนิคในระบบของพวกเขา . ใน กรณีที่ข้อมูลต้องแทนจะเก็บไว้สำหรับแพคเกจ 500 ทุกคนที่เป็นส่วนหนึ่งของการสื่อสารของผู้ใช้บนอินเทอร์เน็ต
(มาตรา 5 (3) การบริหาร Order) นอกเหนือจากข้อมูลทางอินเทอร์เน็ตที่ต้องเก็บไว้เป็นอย่างอื่นเป็นผู้ให้บริการจะต้องเก็บข้อมูลที่ระบุตำแหน่งทางภูมิศาสตร์หรือกายภาพแม่นยำของจุดและเอกลักษณ์ ของอุปกรณ์การสื่อสารที่ใช้ ในเวลาเดียวกัน
การจัดเก็บข้อมูลจราจรทางคอมพิวเตอร์ในประเทศต่าง ๆ > สหภาพยุโรป > สวีเดน

สวีเดนยังไม่ได้ดำเนินการ Directive 2006/24/EC เห็นว่าเป็นเรื่องที่ควรจะเก็บรักษาข้อมูลหนึ่งปี  แต่สัมพันธมิตรรัฐบาลได้เห็นว่าควรจะเก็บไว้เป็นเวลาหกเดือน คณะกรรมาธิการยุโรป ได้ยื่นคำร้องต่อสวีเดนไม่ดำเนินการคำสั่งภายในระยะเวลาที่กำหนด
การจัดเก็บข้อมูลจราจรทางคอมพิวเตอร์ในประเทศต่าง ๆ > สหภาพยุโรป > เยอรมนี

เยอรมนี สภาล่างของสหพันเยอรมนีได้ดำเนินการสั่งใน"Gesetz zur Neuregelung der Telekommunikationsüberwachung verdeckter und anderer sowie zur Umsetzung der Ermittlungsmaßnahmen Richtlinie 2006/24/EG  กลายเป็นกฎหมายที่ถูกต้องในวันที่ 1 มกราคม 2008 การสื่อสารข้อมูลต้องถูกเก็บไว้เป็นเวลาหกเดือน
การจัดเก็บข้อมูลจราจรทางคอมพิวเตอร์ในประเทศต่าง ๆ > ประเทศเซอร์เบีย

วันที่ 29 มิถุนายน 2010 รัฐสภาเซอร์เบียมีกฎหมายที่ผู้ประกอบการต้องเก็บข้อมูลในการสื่อสาร เป็นระยะเวลา 12 เดือน บทบัญญัตินี้ถูกวิจารณ์ว่าไม่ถูกรัฐธรรมนูญโดยบุคคลที่ฝ่ายค้านและโดยตรวจการแผ่นดิน แต่สุดท้าย ก็มีการยอมรับของกฎหมายนี้เพื่อพิจารณาทบทวนและปรับปรุงส่วนที่เกี่ยวข้องของระบบกฎหมายของประเทศเซอร์เบียเพื่อรับประกันความสมดุลระหว่างสิทธิประชาชนเพื่อความปลอดภัยและสิทธิอื่น ๆ
การจัดเก็บข้อมูลจราจรทางคอมพิวเตอร์ในประเทศต่าง ๆ > ประเทศไทย

ประเทศไทย ตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 กำหนดให้เก็บข้อมูลไว้เป็นเวลาไม่น้อยกว่า 90 วันนับตั้งแต่ข้อมูลเข้าสู่ระบบและสิ้นสุดการใช้บริการ แต่ทั้งนี้ไม่เกิน 1 ปี ตามคำสั่งของพนักงานเจ้าหน้าที่เป็นรายกรณี
และหากเจ้าหน้าที่ขอเรียกดูข้อมูลแล้วไม่ปฏิบัติตามคำสั่ง จะถูกปรับไม่เกิน 200,000 บาท และต่อเนื่องอีกวันละไม่เกิน 5,000 บาท จนกว่าจะปฏิบัติได้ถูกต้อง
ผู้ให้บริการที่ต้องจัดเก็บคือ ผู้ให้บริการทางอินเทอร์เน็ต เว็บมาสเตอร์ หน่วยงาน บริษัท และสถานศึกษา ร้านอินเทอร์เน็ต ร้านเกม
ประเภทของ Log File ที่มีความจำเป็นต้องเก็บไว้
ตามกฎหมาย แบ่งออกเป็น 7 ประเภทดังนี้
Personal Computer log file คือการจัดเก็บข้อมูลบนคอมพิวเตอร์ส่วนบุคคล เช่น อีเมล ชื่อ รหัสเข้าใช้งาน
Network Access Server or RADIUS server log file คือการจัดเก็บข้อมูลการจากเข้าเครือข่ายอินเทอร์เน็ตหรือขอบเขตการเข้าไปใช้ เช่น IP ของผู้ใช้, เลขหมายเรียกเข้า
Email Server log file (SMTP log) คือการจัดเก็บข้อมูลในกลุ่มของผู้ใช้บริการอินเทอร์เน็ต เช่น อีเมลของผู้รับผู้ส่ง หมายเลขสมาชิกกลุ่ม
FTP Server log file คือการจัดเก็บข้อมูลบนอินเทอร์เน็ตที่เกิดจากการโอนถ่ายข้อมูล เช่น รูปภาพ, ข้อความ, เพลง, บทความ, โปรแกรมต่าง ๆ
Web Server (HTTP server) log file คือการจัดเก็บข้อมูลอินเทอร์เน็ตบนเครื่องของผู้ให้บริการเว็ป เช่น ข้อมูลการเข้าถึง, วันเวลา, เส้นทางการเชื่อมโยง
UseNet log file คือการจัดเก็บข้อมูลบนเครือข่ายขนาดใหญ่ เช่น ข้อมูลการเข้าถึงเครือข่าย, ชื่อเครื่อง, หมายเลขเครื่อง, จุดประสงค์ในการเข้า
IRC log file คือการจัดเก็บข้อมูลที่เกิดจากการแลกเปลี่ยนข้อมูลการสื่อสารผ่านเครือข่ายอินเทอร์เน็ต เช่น ข้อมูล เมื่อมีการเข้าถึงเครือข่าย, ช่วงเวลา, ชื่อที่เข้าใช้, หมายเลข IP
ชนินทร์ แซ่เอียะ

ชนินทร์ แซ่เอียะ ชื่อเล่น บาส เกิดวันที่ 5 กรกฎาคม พ.ศ. 2535 ที่ประเทศไทย เป็นนักกีฬาฟุตบอลชาวไทย
ชนินทร์ ยังได้รับการยกย่องจากธวัชชัย ดำรงค์อ่องตระกูล และเกียรติศักดิ์ เสนาเมือง ว่าเป็นผู้รักษาประตูฝีมือดีคนหนึ่งของทีม
ประวัติ

ชนินทร์ แซ่เอียะ เกิดที่จังหวัดชุมพร เคยเข้าศึกษาที่โรงเรียนเทพนิมิตวนาราม จังหวัดชุมพร ก่อนจะย้ายมาศึกษาระดับชั้นมัธยมต่อที่โรงเรียนอัสสัมชัญศรีราชา จากนั้น เขาได้เข้าร่วมชุดนักเรียนทีมชาติไทย ในการแข่งขันฟุตบอลนักเรียนชิงแชมป์เอเชีย ครั้งที่ 38 ที่ประเทศเกาหลีใต้ และมีส่วนช่วยให้ทีมสามารถครองแชมป์การแข่งครั้งดังกล่าว
วันที่ 26 มีนาคม พ.ศ. 2558 ชนินทร์ได้ทำหน้าที่ผู้รักษาประตูให้แก่ฟุตบอลทีมชาติไทย เมื่อครั้งที่พบกับฟุตบอลทีมชาติสิงคโปร์ ของรายการ “ฉลองครบรอบ 50 ปี การเชื่อมความสัมพันธ์ทางการทูตระหว่างไทยกับสิงคโปร์” จากการแข่งขันนัดดังกล่าว เขาสามารถทำหน้าที่โดยไม่เสียประตูให้แก่คู่แข่ง ซึ่งทีมของเขาเป็นฝ่ายชนะที่ 2 ประตูต่อ 0
ผลงานในระดับนานาชาติ

ชนินทร์ชนะการแข่งซีเกมส์ 2013 ร่วมกับฟุตบอลทีมชาติไทยรุ่นอายุไม่เกิน 23 ปี และลงแข่งหนึ่งนัดเมื่อครั้งที่พบกับฟุตบอลทีมชาติกัมพูชารุ่นอายุไม่เกิน 23 ปี
นอกจากนี้ เขายังเป็นตัวแทนฟุตบอลทีมชาติไทยรุ่นอายุไม่เกิน 23 ปี เข้าร่วมการแข่งเอเชียนเกมส์ 2014
และชนินทร์ ได้เป็นส่วนหนึ่งของฟุตบอลทีมชาติไทย ในการแข่งขันเอเอฟเอฟ ซูซูกิ คัพ 2014
ชีวิตส่วนตัว

ชนินทร์ เคยเป็นนักฟุตบอลตำแหน่งกองหน้า ซึ่งครั้งหนึ่ง เขาเคยคิดจะเลิกทำหน้าที่ในตำแหน่งผู้รักษาประตู เนื่องด้วยความท้อ แต่ในที่สุด เขาก็ได้ตัดสินใจที่จะทำหน้าที่ในตำแหน่งที่เขาเลือกนี้ให้เต็มที่ โดยเลือกสวมชุดกีฬาฟุตบอลหมายเลข 9 เมื่อครั้งทำหน้าที่ร่วมทีมชัยนาท ฮอร์นบิล ซึ่งเป็นหมายเลขเดียวกันกับที่เขาเคยเป็นกองหน้ามาก่อน
ชนินทร์ มีผู้รักษาประตูที่เขาประทับใจคือกวินทร์ ธรรมสัจจานันท์ ที่คอยให้คำแนะนำในการทำหน้าที่ผู้รักษาประตู
เกียรติประวัติ

ระดับนานาชาติ
อาเซียนฟุตบอลแชมเปียนชิพ ผู้ชนะ (1 สมัย) : 2014
ซีเกมส์  เหรียญทอง (2 สมัย); 2013, 2015
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

soccerway profile เก็บถาวร 2016-04-03 ที่ เวย์แบ็กแมชชีน (ไทย)
| ด ค กผู้เล่นชุดปัจจุบันของสโมสรฟุตบอลพัทยา ยูไนเต็ด (ก่อตั้ง พ> ศ. 2566)  |
| --- | --- |
 2 ภูวดล  3 สุพจน์  4 ภรัณยู  5 ฟลาวีอู  6 ทศพร  7 อาทิตย์  11 ศราวุธ  14 พรศักดิ์  15 ประภวิษณุ์  16 สันติธร  17 ศุภกิจ  18 อัครชัย  19 โทนี่  27 ปกรพัฒน์  28 พัทธดนย์  29 นรากร  31 สุรภัทร  32 กิตติวุฒิ  35 วีระวุฒิ  36 ชัยณรงค์  37 ภูฟ้า  39 ภีมวิชช์  55 ปิยะวัฒน์  67 วันใหม่  74 พลเอก  86 วรุตม์  87 ก้องภพ  88 ธนกร  95 ชูดิวัง  หัวหน้าผู้ฝึกสอน: อามาโต
กรมหลวงพิพิธมนตรี

| กรมพระเทพามาตุ |
| --- | --- |
พระพันปีหลวง
กรมพระเทพามาตุ
ดำรงพระยศ: 12 พฤษภาคม พ.ศ. 2301 - ประมาณตั้งเเต่ 31 ตุลาคม-29 พฤศจิกายน พ.ศ. 2301
ก่อนหน้า: กรมพระเทพามาตย์ (กัน)
ถัดไป: กรมพระเทพามาตย์ (นกเอี้ยง)
พระอัครมเหสีกรุงศรีอยุธยา
ดำรงพระยศ: พ.ศ. 2280 - พ.ศ. 2301
ก่อนหน้า: กรมหลวงอภัยนุชิต
ถัดไป: กรมขุนวิมลพัตร

สวรรคต: ประมาณตั้งเเต่     31 ตุลาคม-29 พฤศจิกายน พ.ศ. 2301
ถวายพระเพลิง: 7 เมษายน พ.ศ. 2302
พระราชสวามี: สมเด็จพระเจ้าอยู่หัวบรมโกศ
พระราชบุตร: 8 พระองค์
ราชวงศ์: บ้านพลูหลวง
พระราชบิดา: นายจบคชประสิทธิ์
กรมพระเทพามาตุ มีพระอิสริยยศเดิมว่า กรมหลวงพิพิธมนตรี หรือ กรมหลวงพิจิตรมนตรี เป็นพระอัครมเหสีน้อย ในสมเด็จพระเจ้าอยู่หัวบรมโกศ และเป็นสมเด็จพระราชชนนีพันปีหลวงในสมเด็จพระเจ้าอุทุมพรและสมเด็จพระที่นั่งสุริยาศน์อมรินทร์
พระราชประวัติ

พระพันวษาน้อย เป็นพระธิดาของนายช้างทรงบาศในรัชสมัยสมเด็จพระนารายณ์มหาราช โดยพระราชพงศาวดาร ฉบับพันจันทนุมาศ (เจิม) ระบุว่าเมื่อสมเด็จพระเพทราชาปราบดาภิเษก พระบิดานั้นได้รับแต่งตั้งเป็นกรมพระราชวังบวรสถานพิมุข แต่บัญชีพระนามเจ้านายในคำให้การชาวกรุงเก่าระบุว่า พระบิดาได้รับแต่งตั้งเป็นเจ้าพระบำเรอภูธร ส่วนมารดาเป็นสตรีเชื้อสายพราหมณ์บ้านสมอปลือ เมืองเพชรบุรี พระองค์มีพระนามเดิมว่าพลับ มีพระเชษฐภคินีพระองค์หนึ่งคือพระองค์ขาว ซึ่งได้เป็นพระชายาในสมเด็จพระเจ้าอยู่หัวบรมโกศขณะดำรงพระอิสริยยศเป็นพระบัณฑูรน้อย ส่วนพระองค์พลับต่อมาก็ได้เป็นพระชายารองในสมเด็จพระเจ้าอยู่หัวบรมโกศเช่นกัน ในระหว่างดำรงพระอิสริยยศเป็นกรมพระราชวังบวรสถานมงคล พระองค์พลับมีพระราชโอรส 2 พระองค์ และพระราชธิดา 6 พระองค์ ตามลำดับดังนี้
เจ้าฟ้าหญิงสิริประชา (หรือเจ้าฟ้าประชาวดี)
เจ้าฟ้าหญิงสิริประภา (หรือเจ้าฟ้าประภาวดี)
เจ้าฟ้าหญิงอินทวดี (หรือเจ้าฟ้าพินทวดี)
เจ้าฟ้าหญิงกษัตรีย์
เจ้าฟ้าชายเอกทัศน์ กรมขุนอนุรักษ์มนตรี (คือสมเด็จพระที่นั่งสุริยาศน์อมรินทร์)
เจ้าฟ้าหญิงบัวจัน (หรือเจ้าฟ้าจันทรวดี)
เจ้าฟ้าหญิงนวน (หรือเจ้าฟ้านุ่ม)
เจ้าฟ้าชายอุทุมพรราชกุมาร กรมขุนพรพินิต (สมเด็จพระเจ้าอุทุมพร)
พระราชพงศาวดาร ฉบับพันจันทนุมาศ (เจิม) ระบุว่าเมื่อสมเด็จพระเจ้าอยู่หัวบรมโกศปราบดาภิเษกในปี พ.ศ. 2275 ได้แต่งตั้งพระชายารองเป็นกรมหลวงพิพิธมนตรี ในตำแหน่งพระอัครมเหสีน้อย จึงออกพระนามว่าพระพันวษาน้อย
แรม 5 ค่ำ เดือน 6 พ.ศ. 2301 สมเด็จพระเจ้าอยู่หัวบรมโกศประชวรหนักใกล้สวรรคต กรมพระราชวังบวรสถานมงคล (เจ้าฟ้าชายอุทุมพร) โปรดให้ทูลเชิญกรมหลวงพิพิธมนตรี เจ้าฟ้าจันทวดี และกรมขุนยี่สารเสนี ไปประทับ ณ พระตำหนักสวนกระต่าย เมื่อสวรรคตแล้ว กรมพระราชวังบวรสถานมงคลจึงขึ้นสืบราชสมบัติ แต่ได้เพียง 10 วัน ก็ถวายราชสมบัติแก่กรมขุนอนุรักษ์มนตรี แล้วเสด็จออกผนวช ส่วนกรมขุนอนุรักษ์มนตรีขึ้นครองราชย์เฉลิมพระนามว่าสมเด็จพระบรมราชา แล้วโปรดให้ตั้งพระบรมราชชนนีเป็น กรมพระเทพามาตุ แต่เมื่อถึงเดือน 12 พระบรมราชชนนีก็เสด็จสวรรคต จึงโปรดให้ตั้งพระบรมโกศไว้คู่กับพระบรมโกศพระบรมราชชนก ณ พระที่นั่งบรรยงก์รัตนาสน์ แล้วถวายพระเพลิงทั้งสองพระองค์พร้อมกันในวันขึ้น 11 ค่ำ เดือน 5 พ.ศ. 2303
ในวัฒนธรรมสมัยนิยม

กรมพระเทพามาตุ หรือ กรมหลวงพิพิธมนตรี เป็นตัวละครในละครโทรทัศน์ ดังนี้
ปนัดดา โกมารทัต ในละครโทรทัศน์เรื่อง บางระจัน เมื่อ พ.ศ. 2558
สินจัย เปล่งพานิช ในละครโทรทัศน์เรื่อง ศรีอโยธยา เมื่อ พ.ศ. 2560
ดูเพิ่ม

↑  ประชุมคำให้การกรุงศรีอยุธยา รวม 3 เรื่อง, หน้า 174
↑  ประชุมคำให้การกรุงศรีอยุธยา รวม 3 เรื่อง, หน้า 116
↑  นามานุกรมพระมหากษัตริย์ไทย, หน้า 172
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 318
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 623-624
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 356
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 368
↑  พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 371
มูลนิธิสมเด็จพระเทพรัตนราชสุดา. นามานุกรมพระมหากษัตริย์ไทย. กรุงเทพฯ : มูลนิธิสมเด็จพระเทพรัตนราชสุดา, 2554. 264 หน้า.  ISBN 978-616-7308-25-8
พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น. นนทบุรี : ศรีปัญญา, 2553. 800 หน้า.  ISBN 978-616-7146-08-9
ประชุมคำให้การกรุงศรีอยุธยา รวม 3 เรื่อง. กรุงเทพฯ : แสงดาว, 2553. 536 หน้า.  ISBN 978-616-508-073-6
| ก่อนหน้า |  | กรมหลวงพิพิธมนตรี |  | ถัดไป |
| --- | --- | --- | --- | --- |
| กรมหลวงอภัยนุชิต |  | พระอัครมเหสีกรุงศรีอยุธยา   (2280 – 2301) |  | กรมขุนวิมลพัตร |
| ด ค กการเฉลิมพระยศเจ้านายในสมัยกรุงศรีอยุธยา |
| --- | --- | --- |
| กรมพระ | กรมพระเทพามาตย์ (กัน) • กรมพระเทพามาตุ (พลับ) |  |
| กรมหลวง | กรมหลวงราชานุรักษ์ • กรมหลวงพิพิธมนตรี • กรมหลวงโยธาทิพ • กรมหลวงโยธาเทพ • กรมหลวงอภัยนุชิต |  |
| กรมขุน | กรมขุนพรพินิต (*) () • กรมขุนยี่สารเสนีย์ • กรมขุนวิมลพัตร • กรมขุนสุรินทรสงคราม • กรมขุนเสนาบริรักษ์ • กรมขุนสุเรนทรพิทักษ์ • กรมขุนเสนาพิทักษ์ (*) • กรมขุนเสนีย์นุรักษ์ •  กรมขุนอนุรักษ์มนตรี () |  |
| กรมหมื่น | กรมหมื่นจิตรสุนทร • กรมหมื่นเทพพิพิธ • กรมหมื่นพิทักษ์ภูเบศร์ • กรมหมื่นสุนทรเทพ • กรมหมื่นเสพภักดี •  กรมหมื่นอินทรภักดี   = สืบราชสมบัติ • * = กรมพระราชวังบวร • ตัวเอียง = ฝ่ายใน |  |
สมัยกรุงศรีอยุธยา • สมัยกรุงธนบุรี • สมัยกรุงรัตนโกสินทร์
วันนี้ยังมีเธอ

วันนี้ยังมีเธอ เป็นสตูดิโออัลบั้มชุดที่ 4 ของวงแมคอินทอช กับสังกัด Original Sound (ภายหลังเปลี่ยนมาเป็น นิธิทัศน์ โปรโมชั่น) จัดจำหน่ายเมื่อปี พ.ศ. 2527 อัลบั้มชุดนี้ได้ออกวางแผงไล่เลี่ยกับภาพยนตร์ วันนี้ยังมีเธอ ที่กำกับโดย ศุภักษร ซึ่งเป็นภาพยนตร์เรื่องที่สองของทางวงที่ได้แสดงภาพยนตร์ ฉายในปี พ.ศ. 2526 โดยในอัลบั้มนี้ได้ สันติ เศวตวิมล มาเขียนเพลงให้ทั้งอัลบั้ม ซึ่งใช้นามปากกาว่า "นที สีทันดร" (ยกเว้น ฝากลม ที่แต่งโดย พิภูษณะ) ซึ่งอัลบั้มชุดนี้ถือว่าประสบความสำเร็จเป็นอย่างมาก โดยมีเพลงดังในอัลบั้มนี้อย่าง ลมหายใจแห่งความคิดถึง , ฝากลม , วันนี้ยังมีเธอ และในอัลบั้มนี้เป็นอัลบั้มแรกที่ได้ YAMAHA MATE มาเป็นสปอนเซอร์ให้กับวง
รายชื่อเพลง

ลมหายใจแห่งความคิดถึง / ร้อง : อู๋
คนพเนจร / ร้อง : นิด
ยินดีเจ๊า / ร้อง : อู๋
ถนนนี้กลับบ้าน / ขับร้องหมู่
ฝากลม / ร้อง : ต้น
วันนี้ยังมีเธอ / ร้อง : ต้น
ลอยไปสู่ความรัก / ร้อง : อู๋
ชนบท (ซุบ-บา-ดี-โย) / ร้อง : นิด
เหงา / ขับร้องหมู่
ตะวันยิ้มแฉ่ง / ร้อง : เหมียว
สมาชิก

สมบัติ ขจรไชยกุล (เหมียว) : หัวหน้าวง / กีตาร์ / ร้องนำ
กิตติพันธ์ ปุณกะบุตร (หมู) : กีตาร์ / เรียบเรียงเสียงประสาน
มรุธา รัตนสัมพันธ์ (ปริ้นซ์) : เบส
อรรถพล ประเสริฐยิ่ง (อู๋) : คีย์บอร์ด / ร้องนำ / เรียบเรียงเสียงประสาน
วงศกร รัศมิทัต (ต้น) : กลอง / ร้องนำ
วรเทพ เหลี่ยงวรกุล (เป๋ง) : แซ็กโซโฟน
สมเกียรติ ชวนสมบูรณ์ (หนุ่ย) : ทรัมเป็ต
สุเมศ นาคสวัสดิ์ (นิด) : ร้องนำ
ทีมงานเบื้องหลัง > ทีมงานบันทึกเสียง

นิรัต ประเสริฐยิ่ง
วิวัฒน์ ทองนาค
วิเชียร ฤกษ์พัฒนกิจ
ทีมงานเบื้องหลัง > ฝ่ายผสมเสียง

นิรัต ประเสริฐยิ่ง
วิทยา ศุภพรโอภาส
ทีมงานเบื้องหลัง > ห้องบันทึกเสียง

ห้องอัดเสียงทอง
ทีมงานเบื้องหลัง > ที่ปรึกษา

วิเชียร อัศว์ศิวะกุล
ดำรง พุฒตาล
นฤชา เพ่งผล
วิทยา ศุภพรโอภาส
ทีมงานเบื้องหลัง > อาจารย์ที่ปรึกษาดนตรี

กฤษณ์ โชคทิพย์พัฒนา
จาตุรนต์ เอมซ์บุตร
ธนวัฒ สืบสุวรรณ
อุกฤษฏ์ พลางกูร
ทีมงานเบื้องหลัง > ผลงานเพลง

นที สีทันดร (สันติ เศวตวิมล)
พิภูษณะ
แหล่งข้อมูล

ภาพยนตร์ วันนี้ยังมีเธอ
Music Video : ลมหายใจแห่งความคิดถึง
ปกแผ่นเสียงอัลบั้ม วันนี้ยังมีเธอ (พ.ศ. 2527)
การท่าเรือแห่งประเทศไทย

บทความนี้เกี่ยวกับการท่าเรือแห่งประเทศไทย สำหรับสโมสรฟุตบอล ดูที่ สโมสรฟุตบอลการท่าเรือ
| --- | --- |
ตราสัญลักษณ์
ที่ทำการของกทท.
ชื่อท้องถิ่น: Port Authority of Thailand (PAT)
ประเภท: รัฐวิสาหกิจ
อุตสาหกรรม: การท่าเรือ
ก่อนหน้า: สำนักงานท่าเรือกรุงเทพ กรมการขนส่ง
ก่อตั้ง: 16 พฤษภาคม พ.ศ. 2494; 73 ปีก่อน (2494-05-16)
สำนักงานใหญ่: เลขที่ 444 ถนนท่าเรือ แขวงคลองเตย เขตคลองเตย กรุงเทพมหานคร 10110
จำนวนที่ตั้ง: ท่าเรือ 5 แห่ง
พื้นที่ให้บริการ: ประเทศไทย
บุคลากรหลัก: ชยธรรม์ พรหมศร (ประธานกรรมการ) เกรียงไกร ไชยวงศ์ศิริสุข (ผู้อำนวยการ)
ผลิตภัณฑ์: การพัฒนาและขยายท่าเรือ
บริการ: การจัดการท่าเรือ
รายได้:  16,256,591,444 บาท (พ.ศ. 2566)
รายได้จากการดำเนินงาน:  13,756,358,833 บาท (พ.ศ. 2566)
รายได้สุทธิ:  6,665,731,005 บาท (พ.ศ. 2566)
สินทรัพย์:  54,417,712,762 บาท (พ.ศ. 2566)
ส่วนของผู้ถือหุ้น:  36,035,545,262 บาท (พ.ศ. 2566)
เจ้าของ: กระทรวงการคลัง (100.00 %)
พนักงาน: 4,541 คน (พ.ศ. 2566)
บริษัทแม่: กระทรวงคมนาคม
เว็บไซต์: เว็บไซต์ของการ
การท่าเรือแห่งประเทศไทย หรือ กทท. (อังกฤษ: Port Authority of Thailand ย่อว่า PAT) เป็นหน่วยงานรัฐวิสาหกิจ ในสังกัดกระทรวงคมนาคม จัดตั้งขึ้นเมื่อ พ.ศ. 2494 เพื่อดำเนินการกิจการท่าเรือของประเทศไทย และในสิ้นปี 2565 การท่าเรือแห่งประเทศไทย เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 7
ประวัติ

เมื่อ พ.ศ. 2478 ได้มีแนวคิดจะก่อสร้างท่าเรือของรัฐบาลขึ้น คือ ท่าเรือกรุงเทพ เขตคลองเตย โดยมีพระบริภัณฑ์ยุทธกิจ รัฐมนตรีว่าการกระทรวงเศรษฐการ เป็นประธานกรรมการดำเนินการขุดลอกสันดอนปากแม่น้ำเจ้าพระยา บริเวณตำบลคลองเตย ต่อมาใน พ.ศ. 2481 จึงได้มีการจัดตั้งสำนักงานท่าเรือกรุงเทพ โดยมี หลวงประเสริฐวิถีรัถ เป็นหัวหน้าสำนักงานท่าเรือกรุงเทพ ทำหน้าที่ควบคุมการก่อสร้าง และเริ่มมีการก่อสร้างใน พ.ศ. 2483 และหยุดชะงักไปในระหว่างสงครามโลกครั้งที่สอง
ใน พ.ศ. 2490 ได้เปิดดำเนินการกิจการท่าเรือเป็นครั้งแรก และได้มีการพัฒนาการเรื่อยมา จนกระทั่งใน พ.ศ. 2494 จึงได้มีพระราชบัญญัติการท่าเรือแห่งประเทศไทย พ.ศ. 2494 กำหนดให้จัดตั้งการท่าเรือแห่งประเทศไทยขึ้น เป็นรัฐวิสาหกิจในสังกัดกระทรวงคมนาคม และโอนกิจการท่าเรือกรุงเทพ จากสำนักงานท่าเรือกรุงเทพมาดำเนินการ
ประวัติ > การขยายท่าเรือ

หลังจากเปิดดำเนินการท่าเรือกรุงเทพ และได้มีการพัฒนาเรื่อยมา ทำให้ท่าเรือกรุงเทพซึ่งมีข้อจำกัดในการเป็นท่าเรือแม่น้ำ ไม่สามารถรองรับการขยายตัวของเศรษฐกิจได้ จึงได้มีการดำเนินการก่อสร้างท่าเรือแหลมฉบังขึ้น ใน พ.ศ. 2533 และเปิดใช้ในปีต่อมา ท่าเรือที่ใช้ขนส่งสินค้าท่าเรือหลักของประเทศไทย ได้แก่ ท่าเรือแหลมฉบัง ท่าเรือกรุงเทพ ท่าเรือมาบตาพุต ท่าเรือเกาะสีชัง ท่าเรือสงขลา และ ท่าเรือปากบารา
ประวัติ > กรรมการการท่าเรือ

คณะรักษาความสงบแห่งชาติได้แต่งตั้งคณะกรรมการการท่าเรือแห่งประเทศไทยดังนี้โดยให้มีผลตั้งแต่วันที่ 3 พฤศจิกายน พ.ศ. 2558
อภิวัฒน์ ศรีวรรธนะ อดีตประธานคณะที่ปรึกษากองทัพเรือ ประธานกรรมการ (ตั้งแต่ 1 กรกฎาคม พ.ศ. 2557)
จักรชัย ภู่เจริญยศ อดีตรองผู้บัญชาการทหารเรือ  กรรมการ (ตั้งแต่ 1 กรกฎาคม พ.ศ. 2557)
ชุติมา บุณยประภัศร ปลัดกระทรวงพาณิชย์ กรรมการ (ตั้งแต่ 1 กรกฎาคม พ.ศ. 2557)
ศรศักดิ์ แสนสมบัติ  ผู้ตรวจราชการกระทรวงคมนาคม กรรมการ (ตั้งแต่ 1 กรกฎาคม พ.ศ. 2557)
จุฬา สุขมานพ อธิบดีกรมเจ้าท่า กรรมการ (ตั้งแต่ 1 กรกฎาคม พ.ศ. 2557)
เวทิต โชควัฒนา กรรมการ บริษัท สหพัฒนพิบูล จำกัด (มหาชน) กรรมการ (ตั้งแต่ 21 กรกฎาคม พ.ศ. 2557)
ปรารถนา มงคลกุล ประธานกรรมการบริหาร บริษัท แม็คกรุ๊ป จำกัด (มหาชน) กรรมการ (ตั้งแต่ 21 กรกฎาคม พ.ศ. 2557)
วรทัศน์ ตันติมงคลสุข ประธานคณะทำงานพัฒนาธุรกิจโลจิสติกส์ สภาหอการค้าแห่งประเทศไทย กรรมการ (ตั้งแต่ 21 กรกฎาคม พ.ศ. 2557)
ปัทมา เธียรวิศิษฎ์สกุล รองเลขาธิการ สำนักงานคณะกรรมการพัฒนาการเศรษฐกิจและสังคมแห่งชาติ กรรมการ (ตั้งแต่ 31 มีนาคม พ.ศ. 2558)
จำเริญ โพธิยอด รองอธิบดีกรมศุลกากร กรรมการ (ตั้งแต่ 28 กรกฎาคม พ.ศ. 2558)
ขจรศักดิ์ พุทธานุภาพ อัยการพิเศษฝ่ายการสอบสวน 3 สำนักงานการสอบสวน กรรมการ (ตั้งแต่ 3 พฤศจิกายน พ.ศ. 2558)
ต่อมาในวันที่ 21 มกราคม พ.ศ. 2568 ที่ประชุมคณะรัฐมนตรีที่มีภูมิธรรม เวชยชัยรองนายกรัฐมนตรีและรัฐมนตรีว่าการกระทรวงกลาโหมเป็นประธานแทนแพทองธาร ชินวัตรนายกรัฐมนตรีที่ติดภารกิจ ได้เห็นชอบร่างพระราชบัญญัติการท่าเรือแห่งประเทศไทย (ฉบับที่..) พ.ศ. .... โดยปรับปรุง พระราชบัญญัติการท่าเรือแห่งประเทศไทย พ.ศ. 2494 ในส่วนของบทบัญญัติที่เกี่ยวกับรัฐมนตรีผู้รักษาการตามกฎหมาย เพิ่มเติมวัตถุประสงค์และอำนาจการดำเนินกิจการของการท่าเรือแห่งประเทศไทย (กทท.)
พร้อมทั้งปรับปรุงองค์ประกอบและอำนาจของคณะกรรมการ กทท. ให้มีความเหมาะสม ปรับปรุงคุณสมบัติและลักษณะต้องห้ามของประธานกรรมการ กรรมการ และผู้ว่าการ กทท. ปรับปรุงบทบัญญัติเกี่ยวกับกิจการที่ต้องได้รับความเห็นชอบจากคณะรัฐมนตรี และเปลี่ยนแปลงชื่อตำแหน่งผู้บริหารองค์กรจากผู้อำนวยการการท่าเรือแห่งประเทศไทย เป็น ผู้ว่าการการท่าเรือแห่งประเทศไทย นอกจากนี้ยังแก้ไขเพิ่มเติมวัตถุประสงค์ของการท่าเรือแห่งประเทศไทยโดยขยายวัตถุประสงค์จากเดิม “ดำเนินกิจการอื่นที่เกี่ยวกับหรือต่อเนื่องกับการประกอบกิจการท่าเรือ” เป็นให้ “ดำเนินกิจการอื่นที่เกี่ยวกับหรือเกี่ยวเนื่องในการประกอบกิจการท่าเรือเพื่อประโยชน์แก่ กทท.”
จากนั้นในวันที่ 26 กุมภาพันธ์ พ.ศ. 2568 ในการประชุมสภาผู้แทนราษฎร ชุดที่ 26 ปีที่ 2 ครั้งที่ 18 (สมัยสามัญประจำปีครั้งที่ 2) ที่ประชุมได้พิจารณาร่างพระราชบัญญัติการท่าเรือแห่งประเทศไทย (ฉบับที่ ...) พ.ศ. .... ซึ่งที่ประชุมมีมติรับหลักการร่างพระราชบัญญัติฉบับนี้ด้วยคะแนนเสียงเห็นด้วย 364 เสียง ไม่เห็นด้วย ไม่มี งดออกเสียง 1 เสียง และไม่ลงคะแนนเสียง 4 เสียง พร้อมกับตั้งคณะกรรมาธิการวิสามัญจำนวน 31 คน และเสนอระยะเวลาแปรญัตติจำนวน 15 วัน
ท่าเรือในความดูแล

การท่าเรือแห่งประเทศไทย มีท่าเรือในสังกัด จำนวน 5 แห่ง คือ
ท่าเรือกรุงเทพ หรือท่าเรือคลองเตย ตั้งอยู่ที่ แขวงคลองเตย เขตคลองเตย กรุงเทพมหานคร
ท่าเรือแหลมฉบัง เป็นท่าเรือหลักของประเทศแทนท่าเรือกรุงเทพฯ ตั้งแต่ปี พ.ศ. 2539 ในปี พ.ศ. 2551 มีปริมาณขนถ่ายสินค้าทั้งสิ้น 4,629,244.70 เมตริกตัน มีปริมาณเรือเทียบท่ากว่า 8,118 ลำ
ท่าเรือเชียงแสน อำเภอเชียงแสน จังหวัดเชียงราย เปิดให้บริการเมื่อวันที่ 1 ตุลาคม พ.ศ. 2546
ท่าเรือเชียงของ เป็นท่าเรือริมฝั่งแม่น้ำโขง ขนาดกว้าง 24 เมตร ยาว 180 เมตร ตั้งอยู่ในเขตพื้นที่อำเภอเชียงของ จังหวัดเชียงราย ตรงข้ามกับแขวงบ่อแก้ว ประเทศลาว เปิดให้บริการเมื่อวันที่ 1 ธันวาคม พ.ศ. 2546
ท่าเรือระนอง เป็นท่าเรือริมฝั่งตะวันออกของปากแม่น้ำกระบุรี ตำบลปากน้ำ อำเภอเมืองระนอง จังหวัดระนอง มีเนื้อที่ 315 ไร่ เปิดให้บริการในปี พ.ศ. 2549
รัฐบาลได้เห็นชอบให้การท่าเรือแห่งประเทศไทย เข้ามาบริหารกิจการของท่าเรืออเนกประสงค์คลองใหญ่ ของกรมเจ้าท่า กระทรวงคมนาคม ซึ่งตั้งอยู่ที่อำเภอคลองใหญ่ จังหวัดตราด โดยให้มีผลตั้งแต่ พ.ศ. 2564 เป็นต้นไป เพื่อรองรับการขนส่งทางน้ำในพื้นที่ชายทะเลของภาคตะวันออก การขนส่งสินค้ากับประเทศเพื่อนบ้าน และส่งเสริมการท่องเที่ยวของจังหวัดตราดเองและรวมไปถึงจังหวัดที่ใกล้เคียง เป็นต้น
ยูริเอะ อิโงมะ

Japanese voice actress
| ยูริเอะ อิโงมะ |
| --- | --- |
伊駒 ゆりえ
เกิด: 24 กุมภาพันธ์ พ.ศ. 2542 โทจิงิ, ญี่ปุ่น
อาชีพ: นักพากย์
ปีปฏิบัติงาน: พ.ศ. 2564–ปัจจุบัน
ตัวแทน: 81 Produce
มีชื่อเสียงจาก: เกิดใหม่เป็นลูกโอชิ รับบทเป็น โฮชิโนะ รูบี้
ยูริเอะ อิโงมะ (伊駒 ゆりえ, Igoma Yurie, เกิด 24 กุมภาพันธ์ พ.ศ. 2542) เป็นนักพากย์ชาวญี่ปุ่น สังกัด 81 Produce เธอเริ่มต้นอาชีพนักพากย์ในปี พ.ศ. 2564 และในปี พ.ศ. 2566 เธอได้เล่นบทบาทหลักครั้งแรกในฐานะ โฮชิโนะ รูบี้ ในซีรีส์อนิเมะโทรทัศน์เรื่อง เกิดใหม่เป็นลูกโอชิ
ประวัติ

อิโงมะเกิดที่ จังหวัดโทจิงิ เธอเริ่มสนใจการแสดงครั้งแรกเมื่อเธออยู่ชั้นประถมศึกษาปีที่ 2 หลังจากที่เธอได้ชมละครที่นักเรียนชั้นประถมศึกษาปีที่ 6 แสดง เธออยากจะแสดงเช่นกันเมื่อขึ้นชั้นประถมศึกษาปีที่ 6 และเมื่อเธอสามารถทำได้ เธอก็ตระหนักว่าการแสดงเป็นเรื่องสนุกสำหรับเธอ เมื่อเธอโตขึ้น เธอเริ่มสนใจที่จะทำงานที่เกี่ยวข้องกับการแสดงมากขึ้น แรงบันดาลใจอีกประการหนึ่งคือความหลงใหลที่เธอมีต่อผลงานของดิสนีย์ ซึ่งได้รับแรงหนุนจากการไปเที่ยวโตเกียวดิสนีย์แลนด์กับครอบครัวทุกปี มันถึงจุดที่เธอคิดว่า มิกกี้ เมาส์ เป็นที่ปรึกษา และ วอลต์ ดิสนีย์ เป็นคนที่เธอเคารพ
เนื่องจากความหลงใหลในผลงานของดิสนีย์ ทำให้ในที่สุด อิโงมะจึงตัดสินใจประกอบอาชีพนักพากย์ เธอสมัครเข้าเรียนที่โรงเรียนอาชีวศึกษาสามวันหลังจากตัดสินใจ เธอสามารถจ่ายค่าเล่าเรียนของตัวเองได้จากเงินเดือนที่เธอได้รับจากงานพาร์ทไทม์ หลังจากออดิชั่นในมหาวิทยาลัย อิโงมะก็ได้เข้าร่วมสังกัด 81 Produce และเริ่มต้นอาชีพการงานในปี พ.ศ. 2564
บทบาทหลักครั้งแรกของอิโงมะ คือการรับบทเป็น โฮชิโนะ รูบี้ ในซีรีส์อนิเมะโทรทัศน์เรื่อง เกิดใหม่เป็นลูกโอชิ มันเป็นอนิเมะเรื่องแรกที่เธอเคยออดิชั่น โดยเฉพาะอย่างยิ่งที่เธออยากเล่นเป็นรูบี้ เนื่องจากเธอเป็นแฟนตัวยงของมังงะเรื่องต้นฉบับ ระหว่างการออดิชั่น อากะ อากาซากะ ผู้เขียนมังงะและคนอื่น ๆ บอกเธอว่า "รูบี้ตัวจริงมาถึงแล้ว" นอกจากการพากย์เสียงรูบี้แล้ว เธอยังร้องเพลงประกอบตัวละครในฐานะส่วนหนึ่งของวงไอดอลในเรื่องอย่าง บี โคมาจิ อีกด้วย
ในเดือนเมษายน พ.ศ. 2566 อิโงมะเริ่มจัดรายการวิทยุประจำสัปดาห์บนเครือข่าย Nippon Cultural Broadcasting  โดยทำหน้าที่เป็นหนึ่งในพิธีกรของรายการ A&G NEXT STEP HOOOOPE!
ในเดือนมีนาคม พ.ศ. 2567 อิโงมะเป็นหนึ่งในผู้รับรางวัลนักพากย์หน้าใหม่ยอดเยี่ยมในงาน เซยูอะวอดส์ ครั้งที่ 18
ผลงานพากย์ > อนิเมะ

สงครามเกมไพ่ King Max – นักเรียน B
คุณชิกิโมริไม่ได้น่ารักแค่อย่างเดียวนะ – Shopper
Megaton Musashi – Operator
เกิดใหม่เป็นลูกโอชิ – โฮชิโนะ รูบี้
ชินจิได โนะ โทบิระ – ชิมะ
รักรักรักรักรักเธอหมดหัวใจจากแฟนสาว 100 คน – Newbie Idol
ทวินส์ ฮินาฮิมะ – ฮินานะ
ผลงานพากย์ > วิดีโอเกม

Azur Lane – USS Halford
Lilja to Natsuka no Junpaku na Uso – Natsuka Utsugi
D4DJ – Eimi Azai